A logo with blue and orange text

Description automatically generated

**Scéim Sparánachta d’Ealaíontóirí 2024**

***Spriocdháta: 29 Lúnasa 2024***

**TREOIR**

1. **Faoin Scéim**

***Aidhm na Scéime***

Is é aidhm na scéime seo ná tacú le healaíontóirí gairmiúla aonaracha, atá ag maireachtáil sa Ghaeltacht, agus ag feidhmiú trí mheán na Gaeilge, am a chur ar leataobh i dtreo barrfeabhais a chothú ina gcleachtas.

***Cé air a bhfuil an Scéim seo dírithe?***

Tá an scéim dírithe ar ealaíontóirí:

* ag gach staid dá gcleachtas gairmiúil. Ciallaíonn sé seo go bhfuil saothar nó poitéinseal d’ardchaighdeán cruthaithe/léirithe acu, go bhfuil cáilíochtaí agus/nó taithí chuí acu maidir lena gcleachtas ealaíne agus go n-aithnítear mar chleachtóir gairmiúil iad i measc a gcomhealaíontóirí. Ní gá go mbeadh ioncam leanúnach acu óna gcleachtas ealaíne. Tá sé mar sprioc straitéiseach ag Ealaín na Gaeltachta tacú le healaíontóirí atá luath ina gcleachtas, chomh maith leo siúd atá fadbhunaithe.
* in aon réimse nó réimse cleachtais ealaíne.
* atá ag maireachtáil sa Ghaeltacht agus ag feidhmiú trí mheán na Gaeilge.

Tá sé mar sprioc straitéiseach ag Ealaín na Gaeltachta tacú leis na healaíona don óige, agus cuirtear failte roimh iarratais ó ealaíontóirí gairmiúla sa réimse cleachtais seo.

Ní ghlacaimid le hiarratais uathu siúd atá go fóill sa chóras oideachais. Is féidir eisceacht a dhéanamh má tá ealaíontóir i lár a g(h)airm agus ag tabhairt faoi iarchéim. Sa chás seo, ní thacóidh sparánacht le hábhar atá bainteach leis an iarchéim féin.

***Cá mhéad airgead ar féidir liom cur isteach air?***

Is gá don iarrthóir roghnú idir dhá shraith deontais:

1. €5,000 an t-uasmhéid d’ealaíontóir atá luath ina gcleachtas
2. €10,000 an t-uasmhéid d’ealaíontóiratá níos aibí ina gcleachtas

Is faoin ealaíontóir é iad féin a aithint mar ealaíontóir atá ‘luath ina gcleachtas’. D’fhéadfadh sé go bhfuil siad ag cleachtadh go gairmiúil ar feadh tréimhse níos lú ná 5 bliana, nó ag filleadh ar a gcleachtas ealaíne tar éis bearna shuntasach ama, nó nach bhfuil móraitheantas bainte amach acu go fóill dá saothar ealaíne.

***Cad leis a thacóidh an Sparánacht?***

**Is ar chostas do chuid ama féin atá an bhéim**, chun tacú leat táille chuí a íoc leat féin ionas gur féidir leat díriú go sonrach, ar feadh tréimhse, ar do chleachtas ealaíne.

I dteannta seo, glacfar le costais eile a bheadh lárnach nó riachtanach don bpróiseas cruthaitheach agus d’fhorbairt do chleachtais, mar shampla:

* tacú leat saothar faoi leith a fhorbairt trí chostas ábhar a chlúdach
* tacú leat ealaíontóir eile a bheith mar mheantóir agat ar feadh tréimhse
* tacú leat trealamh riachtanach a thógáil ar cíos nó a cheannach\*
* tacú leat freastal ar thréimhse chónaitheach

*\*Ní ghlacfar le caiteachas níos mó ná 30% den mbuiséid ar threalamh.*

**Tacaíochtaí Rochtana**

Má tá tú faoi mhíchumas agus dá mba mhaith leat cúnamh chun iarratas a dhéanamh, déan teagmháil linn ag [ealain@udaras.ie](mailto:ealain@udaras.ie) a luaithe agus is féidir roimh an spriocdháta.

Beidh tú in ann iarratas a dhéanamh ar chostais bhreise má tá riachtanais rochtana agat a bhaineann le d’iarratas. Seo a leanas roinnt samplaí féideartha de thacaíochtaí le haghaidh do ghníomhaíochtaí ar féidir leat a chur isteach orthu má theastaíonn siad uait:

• Ateangaire i dTeanga Chomharthaíochta na hÉireann (ISL)

• Clóscríobhaí nó scríobhaí ar féidir leat do chuid smaointe a chur in iúl? dóibh

• Costais iompair má tá lagú gluaiseachta ort

Tabhair faoi deara: Ní féidir leat iarratas a chur isteach i leith costais rochtana i dtreo d’iarratas a chomhlánú.

1. **Conas iarratas a dhéanamh**

San fhoirm iarratais, déan cur síos soiléir agus cuimsitheach ort féin mar ealaíontóir, ar do chleachtas go dtí seo agus ar an méid gur mhaith leat a bhaint amach le cabhair na sparánachta. Seol chugainn, leis an fhoirm iarratais, ábhair thacaíochta a léireoidh do chleachtas go soiléir.

Ní féidir glacadh go mbeidh an painéil ar an eolas faoi do chleachtas nó do shaothar ealaíne. Is painéil neamhspleácha idirdhisciplíneacha a dhéanann measúnú ar na hiarratais, le painéil dhifriúla gach bliain.

**Is gá an fhoirm iarratais, an fhoirm dheimhniúcháin agus an t-ábhar tacaíochta a sheoladh chugainn roimh an spriocdháta – 29 Lúnasa 2024.**

***Ábhar Tacaíochta***

Is gá an t-ábhar seo leanas a chur leis an iarratas, ionas go mbeidh a dhóthain eolais ar fáil don bpainéil chun na hiarratais a mheas go cothrom:

* Do CV ealaíne agus CV aon ealaíontóir eile a bheidh páirteach sa mhéid atá molta agat i gceist 6 den iarratas (meantóir mar shampla). Ná bíodh sonraí teagmhála pearsanta ar aon CV.
* Samplaí de do shaothar ealaíne (féach thíos sonraí faoi chonas iad seo a chur ar fáil).
* Eolas ábhartha ar bith eile a thacóidh leis an painéil d’iarratas nó do chleachtas a thuiscint.
* Más mian leat a bheith ag obair le meantóir nó le healaíontóir eile, ní mór go mbeadh litir chomhaontaithe uathu & a CV isteach leis an iarratas.

***Conas samplaí de do shaothar ealaíne a roinnt linn***

Ba mhaith linn go mbeadh an painéal in ann na samplaí is fearr de do chleachtais ealaíne a fheiceáil, a chloisteáil nó a léamh. Chuige seo, molaimid go mbeidh samplaí de do shaothar is déanaí san áireamh agat leis an iarratas. Má bhaineann an t-iarratas le níos mó ná réimse amháin ealaíne, is fiú samplaí saothar a chur ar fáil a thugann léargas air seo.

Níl ach am teoranta ag an painéil na hiarratais go léir a mheas. Is uasmhéid de **5 shampla** saothair gur féidir a chur leis an iarratas. Má tá níos mó ná réimse ealaíne amháin i gceist, is féidir suas le 5 shampla do gach réimse a chur isteach. Is samplaí den saothar féin atá ag teastáil (m.sh. sleachta litríochta, míreanna ceoil, grianghraif de do shaothar físealaíne, físeán d’ábhar amharclannaíochta) seachas ábhar a bhaineann leis an saothar (m.s. cóip de chlúdach leabhar, grianghraif den ealaíontóir, póstaer d’imeacht & srl).

Ionas go mbeidh teacht ag an painéil ar do chuid samplaí saothar, molaimid go láidir na formáidí thíos a úsáid, ar an gcaighdeán is airde gur féidir. Ní ghlacfaimid le cruachóipeanna de shaghas ar bith. Má tá deacracht ar bith agat leis seo, téigh i dteagmháil linn chomh luath agus is féidir roimh an spriocdháta .

* Téacs: .rtf/.doc/.docx/.txt/.pdf (cúig leathanach, ina iomláine, ar a mhéad)
* Íomhá/Grianghraif: .jpg/.jpeg/.gif/.tiff/.png (300dpi ar a laghad, suas le 5 íomhá/grianghraif)
* Fuaim: .wav/.mp3/.m4a (suas le 5 mhír)
* Físeáin: .avi/.mov/.mp4 (suas le 5 mhír, molaimid gan seóspól a chur san áireamh)

Le cois na bhformáidí thuas, is féidir naisc a sheoladh chugainn go YouTube, SoundCloud nó BandCamp.

Leideanna:

* Déan cinnte go n-oibreoidh gach nasc a sheolann tú agus go dtabharfaidh na naisc an breathnóir chuig an bhfoinse cheart.
* Déan cinnte go socróidh tú ceadanna féachana d’ábhar go ‘poiblí’. Ní bheimid in ann féachaint ar ábhair atá socraithe go ‘príobháideach’.

**Ní ghlactar le nasc go Spotify nó na meáin shóisialta mar ábhar tacaíochta.** Is féidir saothar mór a roinnt linn trí WeTransfer.

***Clinicí Eolais***

Beidh na clinicí eolais seo ar siúl ar an 23 Iúil ag a 7i.n nó ar an 24 Iúil ag a 10r.n.

Is féidir clárú don chlinic eolais trí ríomhphost a sheoladh chuig [ealain@udaras.ie](mailto:ealain@udaras.ie) le do rogha dáta thuas.

***Cosaint Sonraí***

Chun d’iarratas a mheas, beidh an t-eolas a thugann tú dúinn ar an bhfoirm iarratais (seachas na sonraí ar an fhoirm dheimhniúcháin) agus an t-ábhar tacaíochta á roinnt le baill an phainéil mheastóireachta agus le baill de Bhord Ealaín na Gaeltachta.

1. **Conas a dhéanfar meastachán ar d’iarratas?**

Is scéim iomaíoch í seo le buiséad srianta. Is **painéal neamhspleách idirdhisciplíneach d’ealaíontóirí agus saineolaithe ealaíona** a dhéanfaidh meastóireacht ar na hiarratais, ag baint úsáid as an gcóras scórála thíos, atá bunaithe ar na critéir seo a leanas. Is é Bord Ealaín na Gaeltachta a dheimhníonn an cinneadh deiridh.

***Critéir le haghaidh maoinithe***

1. **Caighdeán Ealaíne & Gairmiúlacht**: caighdeán do shaothair go dáta nó an poitéinseal a léiríonn sé, go bhfuil cáilíochtaí agus/nó taithí chuí agat, oiriúnach don staid ag a bhfuil tú maidir le do chleachtas ealaíne agus go n-aithnítear mar chleachtóir gairmiúil tú i measc do chomhealaíontóirí. Ní gá go mbeadh ioncam leanúnach agat ó do chleachtas ealaíne.
2. **Caighdeán an mholta agus mar a luíonn an t-iarratas le haidhmeanna na scéime**: An tionchar a mheastar a bheidh ag an infheistiú ama agus aon ghníomh/bheart atá molta agat san iarratas ar bharrfeabhais a chothú i do chleachtas.
3. **An Ghaeilge**: Tá an scéim seo dírithe ar ealaíontóirí atá ag maireachtáil sa Ghaeltacht agus ag feidhmiú trí mheán na Gaeilge i gcomhthéacs a gcleachtas ealaíne.

***Córas scórála***

Déanfaidh baill an phainéil na hiarratais a mheasúnú de réir na gcritéar agus de réir comhthéacs iomaíoch na scéime. Tar éis don bpainéal/ do na painéil na hiarratais uilig a phlé, déanfaidh gach ball den phainéal/ de na painéil scóráil ar gach iarratas, de réir an córas scórála thíos:

* **A** – Caithfear an t-iarratas seo a mhaoiniú (10 bpointe)
* **B** – Ba chóir an t-iarratas seo a mhaoiniú (8 bpointe)
* **C** – D’fhéadfaí an t-iarratas seo a mhaoiniú (5 phointe)
* **D** – Ní tosaíocht é an t-iarratas seo sa chomhthéacs seo faoi láthair (2 phointe)

Is féidir cur isteach ar an scéim seo gach bliain. Tá sé de thosaíocht againn go mbeidh deis ag iarrthóirí nua gach bliain. Chuige seo, le cois an scóráil thuas, déanfar scóráil bhreise de réir líon na sparánachta atá bronnta ag Ealaín na Gaeltachta ort sa dá bhliain roimhe seo. Seo a leanas an tionchar a bheith ag an scóráil seo:

|  |  |
| --- | --- |
| Fuair tú sparánacht le dhá bliain anuas | -2 |
| Fuair tú sparánacht amháin laistigh den dá bhliain seo caite | -1 |
| Ní bhfuair tú aon sparánacht le dhá bliain anuas | 0 |

***Coinníollacha Deontais***

Má bhronntar sparánacht ort, beidh ort glacadh leis na coinníollacha deontais agus éileamh a dhéanamh ar an deontas laistigh de 18 mí ó dháta na tairisceana. Beidh ort sonraí glanta cánach a chur ar fáil dúinn chun éileamh a dhéanamh ar an chéad 75% den deontas agus tuairisc a roinnt linn faoin méid a bhain tú amach le cabhair na sparánachta chun éileamh a dhéanamh ar an 25% deireanach.

*Bí i dteagmháil linn*

Is féidir, agus moltar, labhairt leis an Áisitheoir Ealaíon i do réigiún, a bheidh lánsásta cabhrú leat d’iarratas a dhéanamh. Tá fáilte teagmháil a dhéanamh linn má tá ceist ar bith agat. De bharr líon na n-iarratas a bhíonn ag teacht isteach ar an spriocdháta, moltar an t-iarratas a ullmhú, agus comhairle a lorg, chomh fada roimh ré agus is féidir leat. Ní féidir linn geallúint go mbeimid in ann tacú leat ar lá an spriocdháta. Pléifear le ceisteanna de réir is mar a thagann siad isteach.


**Connacht & Co. na Mí**: Beartla Ó Flatharta 091 503100 [b.oflatharta@udaras.ie](mailto:b.oflatharta@udaras.ie)

**Tír Chonaill**: Danielle Nic Pháidín 074 9560100 [d.nicphaidin@udaras.ie](mailto:d.nicphaidin@udaras.ie)

**Cúige Mumhan**: Rachel Holstead/Clíodhna Ní Bheaglaoich 066 9150100 [r.holstead@udaras.ie](mailto:r.holstead@udaras.ie)/c.nibheaglaoich@udaras.ie

Suíomh Gréasáin: [www.ealain.ie](http://www.ealain.ie) Ríomhphost: [ealain@udaras.ie](mailto:ealain@udaras.ie)

*Tá an Scéim Sparánachta á reáchtáil ag Ealaín na Gaeltachta agus á chómhaoiniú ag Údarás na Gaeltachta agus An Chomhairle Ealaíon.*



A logo with blue and orange text

Description automatically generated

**Scéim Sparánachta d’Ealaíontóirí 2024**

***Spriocdháta: 29 Lúnasa 2024***

**Foirm Iarratais**

*(le líonadh de réir Treoir na Scéime)*

Tabhair aird gur painéil neamhspleácha idirdhisciplíneach a dhéanann measúnú ar na hiarratais, le painéil dhifriúla gach bliain, agus ní féidir glacadh go mbeidh siad ar an eolas faoi do chleachtas nó do shaothar ealaíne.

1. **Ainm:**

**Suíomh idirlín ealaíne (más ann dó):**

1. **Cén saghas ealaíne a chleachtann tú?**

Dírigh, le do thoil, ar an/na réimse/í is tábhachtaí don iarratas seo amháin. Is am teoranta atá ag an painéil agus is fiú a aird a dhíriú ar an réimsí is ábhartha amháin.

|  |  |
| --- | --- |
| Ceol/Ceoldrámaíocht/Amhránaíocht | Físealaín |
| Drámaíocht/Amharclannaíocht | Scannánaíocht |
| Litríocht | Na hEalaíonBéil |
| Daoine Óga, Leanaí agus Oideachas | Rince/Cóiréagrafaíocht |
| Rannpháirtíocht sna hEalaíona | Sorcas |
| Ealaíona Sráide agus Mórthaibhsiú |  |

Eile (sonraigh le do thoil):

|  |
| --- |
|  |

Cleachtas ildisciplíneach (sonraigh ledo thoil agus bí cinnte do phríomhréimse cleachtais a chur in iúl):

|  |
| --- |
|  |

1. **Sraith**

Roghnaigh ceann amháin:

D’ealaíontóirí atá luath ina gcleachtas (uasmhéid €5,000)

D’ealaíontóirí atá níos aibí ina gcleachtas (uasmhéid €10,000)

1. **An bhfuair tú sparánacht trí Scéim Sparánachta Ealaín na Gaeltachta in 2022 nó 2023?**

Fuair mé sparánacht in 2022  Fuair mé sparánacht in 2023

1. **Deán cur síos ort féin mar ealaíontóir** *(seachain athrá ar aon rud atá luaite sa CV)*

|  |
| --- |
| *(\*****Uasmhéid 200 focal\*****)* |

1. **Déan cur síos sonrach ar an méid atá tú ag iarraidh a bhaint amach leis an sparánacht seo agus cén leas a bheadh ann d’fhorbairt do chleachtas ealaíne?** \**Seo an chuid is tábhachtaí den bhfoirm\**

*Freagair* ***a)*** *NÓ* ***b)***

1. Más am atá ag teastáil uait le díriú isteach ar fhorbairt do chleachtais, **gan díriú ar shaothar faoi leith**, déan cur síos ar chonas a úsáidfidh tú an t-am agus ar chonas a chabhródh an tréimhse ama seo le forbairt do chleachtas mar ealaíontóir.
2. Más am atá ag teastáil uait le **díriú isteach ar fhorbairt saothar**, déan cur síos air seo, ar na céimeanna gur mian leat a ghlacadh ina threo agus ar chonas a chabhródh an fhorbairt saothar seo le forbairt do chleachtas mar ealaíontóir.

|  |
| --- |
| *(\*****Uasmhéid 400 focal\*****)* |

1. **An Ghaeilge & an Ghaeltacht**

Déan cur síos ar an tionchar a mheasann tú atá ag do chleachtas ealaíne ar bhuanú na Gaeilge sa phobal Gaeltachta.

|  |
| --- |
| *(****\*Uasmhéid 200 focal\*****)* |

1. **An Buiséad**

|  |  |  |  |
| --- | --- | --- | --- |
| **Caiteachas**  *m.sh.: am (cuir costas ar an líon ama gur mhaith leat a chur i leataobh),*  *ábhar, trealamh\*, cáipéisí, priontáil, taifead, taisteal, táillí, cíos, cothú & srl.* | € | **Teacht isteach** (más ann dó)  *Má tá an caiteachas iomlán níos mó ná méid an deontais atá á lorg, abair linn conas a chlúdóidh tú an t-easnamh.*  *m.sh.: deontais eile, táille, díolacháin, urraíocht, d’acmhainn féin.* | € |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Caiteachas Iomlán** |  | **Teacht isteach Iomlán** |  |

|  |  |
| --- | --- |
| **Sparánacht á lorg:** |  |

*\*Ní ghlacfar le caiteachas níos mó ná 30% den mbuiséid ar threalamh.*

Má tá costais bhreise ann a bhaineann le cúrsaí inrochta, i gcomhthéacs an mholta, lorg comhairle ó fhoireann Ealaín na Gaeltachta.

*Bí i dteagmháil linn*

Is féidir, agus moltar, labhairt leis an Áisitheoir Ealaíon i do réigiún, a bheidh lánsásta cabhrú leat d’iarratas a dhéanamh. Tá fáilte teagmháil a dhéanamh linn má tá ceist ar bith agat. De bharr líon na n-iarratas a bhíonn ag teacht isteach ar an spriocdháta, moltar an t-iarratas a ullmhú, agus comhairle a lorg, chomh fada roimh ré agus is féidir leat. Ní féidir linn geallúint go mbeimid in ann tacú leat ar lá an spriocdháta. Pléifear le ceisteanna de réir is mar a thagann siad isteach.

**Is gá an fhoirm iarratais, an fhoirm dheimhniúcháin agus an t-ábhar tacaíochta a sheoladh chugainn roimh an spriocdháta – 29 Lúnasa 2024.**

**Connacht & Co. na Mí**: Beartla Ó Flatharta 091 503100 [b.oflatharta@udaras.ie](mailto:b.oflatharta@udaras.ie)

**Tír Chonaill**: Danielle Nic Pháidín 074 9560100 [d.nicphaidin@udaras.ie](mailto:d.nicphaidin@udaras.ie)

**Cúige Mumhan**: Rachel Holstead/Clíodhna Ní Bheaglaoich 066 9150100 [r.holstead@udaras.ie](mailto:r.holstead@udaras.ie)/c.nibheaglaoich@udaras.ie

Suíomh Gréasáin: [www.ealain.ie](http://www.ealain.ie) Ríomhphost: [ealain@udaras.ie](mailto:ealain@udaras.ie)

*Tá an Scéim Sparánachta á reáchtáil ag Ealaín na Gaeltachta agus á chómhaoiniú ag Údarás na Gaeltachta agus An Chomhairle Ealaíon.*

